Extremadura

Extremadura (idioma extremadura: Estremaúra; fala: Ixtremadura òf Extremaúra)Diccionariu A Fala - Castellanu ta un region outónomo (comunidad autónoma) di Spaña, situá den e parti sentro-wèst di e Península Ibériko. E region ta formá pa e dos provinsia mas grandi di e pais: Cáceres i Badajoz, di kua nan kapital ta e dos siudat mas poblá di Extremadura. Segun data di INE 2024, e region tin un poblashon di 1.054.681 habitante.Censo anual de población 2021-2024 E kapital atministrativo di Extremadura ta Mérida, un siudat ku tin gran importansia históriko i kultural.

 Historia 
Ta kalkula, ku e teritorio, ku awe ta forma parti di Extremadura, a yega di ta habitá for di époka prehistóriko, ku varios restu arkeológiko pa demostrá poblashon kontinuo. Durante e periodo ròmaniko, Mérida (Emerita Augusta) a bira un di e siudatnan mas importante di Hispania i un sentro di gobièrnu i kultura. Durante e époka visigótiko i moro, e region a keda integrá den e struktura polítiko i religioso di e reinonan ku a domina Iberia.

Den Edat Medio, despues di e Rekonkista, Extremadura a bira un área di frontera ku Portugal, ku kastiyo i fortifikashonnan ku ainda ta testigu di e importansia militar di e region. Den Siglo XV i XVI, hopi konkistadó famoso di Amérika, manera Hernán Cortés i Francisco Pizarro, a nase na Extremadura y a duna e region un papel prominente den historia kolonial di Spaña.

Den periodonan moderno, Extremadura a keda un region prinsipalmente agrario i rural, ku emigrashon masivo na siglo XIX i XX pa motibu di pobresa i falta di industrialisashon. Den siglo XXI, e komunidat a sigui invertí den preservashon di su patrimonio históriko i desaroyo di turismo kultural i ekológiko.

Kategoria:Extremadura